**Otázka č. 1** „Rad by som sa Vás spýtal ako si Obstarávateľ predstavuje v ,,Návrhu na plnenie kritérií“ vyplnenie stĺpca ,,Uchádzač uvedie konkrétne parametre resp. zariadenia, ktoré ponúka (napr. rozmer miestnosti, názov zariadenia, typové označenie a popis zariadenia tak, aby bolo možné vyhodnotiť splnenie požiadaviek na predmet zákazky)pri položkách ako sú napr.:
Nábytok (Stoly, stoličky, kresla, kôš, vešiak) je potrebne udávať výrobcu a rozmery?
Elektrická sieť, požadované pripojenia a zásuvky
Osvetlenie
Inštalácia a súvisiace práce
Zásuvky, rozvádzač
Priestor pre otáčanie vozidiel (vrátane autobusov)
Miesto pre kontrolu vozidiel
Vzduchotechnika/kúrenie v celom priestore
Zdravotnícke a upratovacie služby
Triedenie odpadu a vývoz smetí
Stojan na vlajky a mnoho ďalších položiek nekorešpondujú s zadaním v uvedenom stĺpci v ktorom sa Obstarávateľ pýta ako som pochopil na technické zariadenia, ktoré sa budú používať a na rozmery miestnosti.
Je možnosť sa odvolať pri uvedených položkách ktoré sa tykajú najmä služieb a nábytku na zadanie v Opise predmetu zákazky alebo nevypĺňať pri týchto položkách uvedený stĺpec.

**Odpoveď na otázku č.1** Verejný obstarávateľ požaduje uviesť v stĺpci s názvom „Uchádzač uvedie konkrétne parametre resp. zariadenia, ktoré ponúka (napr. rozmer miestnosti, názov zariadenia, typové označenie a popis zariadenia tak, aby bolo možné vyhodnotiť splnenie požiadaviek na predmet zákazky)“ uvedenom v návrhu na plnenie kritérií také informácie, aby z nich bolo zrejmé, že ponuka uchádzača spĺňa všetky požiadavky uvedené v opise predmetu zákazky uvedenom v prílohe č.1 k časti B.1 Opis predmetu súťažných podkladov.

Pri položkách, ktoré sú uvedené rozpätím požadovaných rozmerov (napr. stoly, stoličky a pod.) je uchádzač povinný uviesť presné rozmery (prípadne aj materiál z ktorého je predmet zákazky vyrobený prípadne aj ďalšie informácie, ako napr. výrobcu daného predmetu) tak, aby bolo možné vyhodnotiť, či uchádzačom predložená ponuka spĺňa požiadavky verejného obstarávateľa uvedené v opise predmetu zákazky uvedenom v prílohe č.1 k časti B.1 Opis predmetu súťažných podkladov.

Pri položkách, ktoré nie je možné určiť presnými parametrami (napr. poskytnutie určitej služby, elektrické pripojenia a pod.), uchádzač uvedie v predmetnom stĺpci opis predmetnej služby tak, aby z tohto opisu bolo zrejmé, že spĺňa požiadavky na danú položku uvedené v opise predmetu zákazky uvedenom v prílohe č.1 k časti B.1 Opis predmetu súťažných podkladov.

Názov stĺpca „Uchádzač uvedie konkrétne parametre resp. zariadenia, ktoré ponúka (**napr.** rozmer miestnosti, názov zariadenia, typové označenie a popis zariadenia tak, aby bolo možné vyhodnotiť splnenie požiadaviek na predmet zákazky)“ pre prehľadnosť návrhu na plnenie kritérií obsahuje demonštratívne uvedenie položiek. Položky uvedené v predmetnom stĺpci zahŕňajú všetky požadované položky predmetu zákazky všeobecne, nie sú len technickými zariadeniami, ale zahŕňajú položky a požiadavky nevyhnutné na riadne splnenie predmetu zákazky vyplývajúce z opisu predmetu zákazky uvedenom v prílohe č.1 k časti B.1 Opis predmetu súťažných podkladov.

**Verejný obstarávateľ upozorňuje, že uchádzač je povinný vyplniť všetky položky v návrhu na plnenie kritérií, nielen čo sa týka ceny, ale aj vyplnenie vyššie spomínaného stĺpca v návrhu na plnenie kritérií.**